З 2014 года яслі-сад № 150 Гомеля з’яўляецца інавацыйнай пляцоўкай Міністэрства адукацыі Рэспублікі Беларусь, на базе якой рэалізуецца праект па духоўна-маральным выхаванні дашкольнікаў. Ва ўстанове арганізоўваюцца разнастайныя інтэрактыўныя формы супрацоўніцтва з сям’ёй. Як, напрыклад, клубны рух, які дазваляе аб’яднаць намаганні сям’і і дзіцячага сада для развіцця і выхавання дзяцей, наладзіць партнёрскія адносіны з сям’ёй кожнага выхаванца, стварыць атмасферу ўзаемаразумення бацькоў, выхаванцаў і педагогаў, агульнасці іх інтарэсаў, эмацыянальнай узаемападтрымкі.